钦定古今图书集成/明伦汇编/宫闱典/第013卷 > 日知录 > 《庆元二年恭上太上皇帝太上皇后尊号乐章八首》同前
## 钦定古今图书集成/明伦汇编/宫闱典/第013卷 > 日知录 > 《庆元二年恭上太上皇帝太上皇后尊号乐章八首》同前

太上皇帝升御坐，《乾安》

上帝有赫，百灵效祥。储祉垂恩，锡年降康。皇仪睟温，
帝躬肃庄。三宫齐懽，地久天长。

太上皇帝册宝升殿，《圣安》

夏典稽瑞，禹玉含淳。追琢有章，温润孔纯。圣底于安，
寿绵于仁。太上立德，自天其申。

太上皇后册宝升殿，《圣安》

父尊母亲，天涵地育。燕我翼子，景命有仆。得名得寿，

太上皇帝降御坐，《乾安》

天地清宁，日月华光。归尊慈极，嵩呼未央。庆函百嘉，
寿跻八荒。上皇万岁，俾炽俾昌。

册宝诣宫中正安

晨趋慈幄，隹气郁葱。受帝之祉，配天其崇。璧华金精。
礼敷乐充。天子是若，懽声融融。

太上皇后出阁升坐，《坤安》

文物流彩，銮辂靖陈。龟瑞荐祉，坤仪效珍。比皇之寿，
翼帝以仁。和气致祥，与物为春。

读册宝圣安

黼黻其文，金玉其相。永寿于万，合德无疆。福绪祥源，
厥后克昌。天维格斯，祚我圣皇。

太上皇后降坐归阁，《坤安》

荣怀之庆，莫盛于斯。三宫四册，五叶一时。德阜而丰，
福大而滋。子子孙孙，于时保之。